ນັກການທູດສະຫະລັດ ຈະໄປຢ້ຽມຢາມມຽນມ້າ
ມຽນມາກ່າວວ່າ ເຈົ້າໜ້າທີ່ຂັ້ນສູງສະຫະລັດ ທ່ານນຶ່ງ ຈະເດີນທາງໄປຮອດ ມຽນມາ ໃນວັນອັງຄານ ມື້ອື່ນນີ້.
ທາງການມຽນມາກ່າວວ່າ ເຈົ້າໜ້າທີ່ຂັ້ນສູງຂອງສະຫະ ລັດທ່ານນຶ່ງຈະເດີນທາງໄປເຖິງມຽນມາ ໃນວັນອັງຄານ ມື້ອື່ນນີ້ ເພື່ອການເຈລະຈາລະດັບສູງຄັ້ງທໍາອິດລະຫວ່າງ ສອງປະເທດ ນັບແຕ່ທາງການມຽນມາໄດ້ປ່ອຍຕົວທ່ານ ນາງ ອອງ ຊານຊູຈີ ຜູ້ນໍາພັກຝ່າຍຄ້ານ ເຈົ້າໜ້າທີ່ມຽນມາກ່າວຕື່ມວ່າ ທ່ານ Joseph Y Yun ຮອງລັດຖະມົນຕີຊ່ອຍວ່າການກະ ຊວງຕ່າງປະເທດສະຫະລັດ ສໍາລັບພາກພື້ນ ເອເຊຍຕາເວັນອອກແລະປາຊີຟິກ ໄດ້ມີໝາຍ ກໍານົດທີ່ຈະໃຊ້ເວລາຢູ່ໃນມຽນມາ 4 ມື້ ຊຶ່ງ ທ່ານຄາດຫວັງວ່າ ຈະໄດ້ພົບປະກັບທ່ານນາງ ອອງຊານຊູຈີ ຕະຫລອດທັງພວກຜູ້ນໍາທາງ ການເມືອງແລະທະຫານຂອງມຽນມາ ນໍາອີກ